title: "Kr\u00fcstooch"
text: "A Kr\u00fcst\u00f6\u00f6ger wiar kriiger tesken 1095 an 1396 faan't r\u00f6\u00f6msk-katuulsk sark f\u00f6\u00f6raal jin't apstreewin faan a islaamsk lunen uun a Nai Uasten. Uun't 13. juarhunert wurd uk \u00f6\u00f6der kriiger so betiakent, diar oober eegentelk goorei diar\u00fc\u00fcb \u00fctj wiar, at Halag Lun an Jerusalem turag tu wanen. Diar ging't uk jin \u00f6\u00f6der fulken uun Nuurduasteuroopa, diar nian krastelk kult\u00fc\u00fcr hed.\n\nKr\u00fcsf\u00e4\u00e4rerstooten \n\u00dcs a Kr\u00fcstoochredern of Kr\u00fcsf\u00e4\u00e4rern m\u00e4't slacht faan Askalon uun't juar 1099 Jerusalem turag wonen hed, haa's diar sjauer Kr\u00fcsf\u00e4\u00e4rerstooten gr\u00fcnjlaanj:\n at K\u00f6nangrik Jerusalem\n at F\u00f6\u00f6rstendoom Antiochia\n at Groofskap Edessa\n at Groofskap Tripolis\n\nA Kr\u00fcsf\u00e4\u00e4rerstooten k\u00fcd jo oober ei loong hual an ging stak f\u00f6r stak bit 1291 weder ferleesen.\n\nDi n\u00f6\u00f6m kr\u00fcstooch (frans\u00f6\u00f6sk croisade, ingelsk crusade) kaam iarst leeder am 1500 ap, a Kr\u00fcsf\u00e4\u00e4rern salew n\u00e4\u00e4md h\u00f6r kriich expeditio, iter of peregrinatio, wat sof\u00f6l \u00fcs rais ment. \u00dc\u00fcb h\u00f6r kluader wiar en grat krastelk kr\u00fcs, an sodenang wurd's leeder kr\u00fcsf\u00e4\u00e4rern n\u00e4\u00e4md.\n\nA Kr\u00fcst\u00f6\u00f6ger \n Iarst Kr\u00fcstooch: 1096\u20131099, Mual: Jerusalem\n Fulkskr\u00fcstooch: 1096, Mual: Jerusalem\n Sjiisk Kr\u00fcstooch 1096, Mual: f\u00f6\u00f6raal Jerusalem\n Kr\u00fcstooch faan 1101: Mual: Jerusalem\n Sigurd I. faan Norweegen san Kr\u00fcstooch: 1108\u20131111, Mual: Jerusalem/Sidon\n Naist Kr\u00fcstooch: 1147\u20131149, Mual: iarst Edessa, do Damaskus\n Wendenkr\u00fcstooch: 1147, Mual: Germania Slavica\n Traad Kr\u00fcstooch: 1189\u20131192, Mual: Jerusalem\n Kr\u00fcstooch faan Heinrich VI.: 1197\u20131198, Mual: Jerusalem\n Sjuard Kr\u00fcstooch: 1202\u20131204, Mual: eegentelk Egypten/Jerusalem, do Konstantinopel\n Jongenskr\u00fcstooch: 1212, Mual: Jerusalem\n Albigenserkr\u00fcstooch: 1209\u20131229, Mual: Oksitaanien\n Fift Kr\u00fcstooch\n Kr\u00fcstooch faan Damiette: 1217\u20131221, Mual: eegentelk Jerusalem, do Egypten\n Kr\u00fcstooch faan Friedrich II.: 1228\u20131229, Mual: Jerusalem\n Kr\u00fcstooch faan Theobald IV. faan a Champagne: 1239\u20131240, Mual: Askalon/Damaskus\n Kr\u00fcstooch faan Richard faan Cornwall: 1240\u20131241, Mual: Askalon/Jerusalem\n S\u00e4\u00e4kst Kr\u00fcstooch: 1248\u20131254, Mual: Egypten/Jerusalem\n H\u00f6rdenkr\u00fcstooch faan 1251: Mual: eegentelk Egypten\n S\u00f6\u00f6wenst Kr\u00fcstooch: 1270, Mual: Tunis/Jerusalem\n Kr\u00fcstooch faan Prens Eduard: 1270\u20131272, Mual: Akkon/Jerusalem\n Aragoneesk Kr\u00fcstooch: 1284\u20131285, Mual: Girona\n H\u00f6rdenkr\u00fcstooch faan 1320: Mual: eegentelk Andaluusien\n Kr\u00fcstooch jin Smyrna: 1343\u20131347, Mual: t\u00fcrkisk f\u00f6\u00f6rstendoomen uun F\u00f6\u00f6raasien, piraaten\n Kr\u00fcstooch jin Alexandria: 1365, Mual: Egypten\n Kr\u00fcstooch jin Mahdia: 1390, Mual: piraaten\n Kr\u00fcstooch faan Nikopolis: 1396, Mual: jin at Osmaansk Rik\n\nLuke uk diar \n\nHistoore\nEuroopa"